Tarbijakaitse ja Tehnilise Järelevalve Ameti

2025 aasta

**sidekaablitaristule juurdepääsu hulgiturul**

**märkimisväärse turujõuga ettevõtja tunnistamise ja**

**kohustuste kehtestamise otsuse**

**LISA 5**

**HINNAARVESTUSE MEETOD**

SIDEKAABLITARISTULE JUURDEPÄÄSU

HULGITURU TEENUSTELE

**Tarbijakaitse ja** **Tehnilise Järelevalve Amet**

**SISUKORD**

[1. Meetodi eesmärk ja rakendamise valdkond 3](#_Toc189040203)

[2. Mõisted 3](#_Toc189040204)

[3. Teenuste Kulude eraldi arvestamine 4](#_Toc189040205)

[4. TeenusteLe Kulude omistamine 4](#_Toc189040206)

[4.1. Teenustele kulude omistamise alused 4](#_Toc189040207)

[4.2. Teenustele kulude omistamise etapid 5](#_Toc189040208)

[4.3. Teenuste põhjendatud tulukus 6](#_Toc189040209)

[4.4. Teenuste põhivara kulum 7](#_Toc189040210)

[5. Teenuste hind 7](#_Toc189040211)

[6. TEENUSTELE Tulude omistamine 7](#_Toc189040212)

[Lisa A 8](#_Toc189040213)

[Lisa B 9](#_Toc189040214)

[Lisa C 12](#_Toc189040215)

# 1. Meetodi eesmärk ja rakendamise valdkond

Käesoleva meetod sätestab Tarbijakaitse ja Tehnilise Järelevalve Ameti (edaspidi ka TTJA) otsusega sidekaabli füüsilisele taristule juurdepääsu hulgituru teenuste turul märkimisväärse turujõuga ettevõtjaks (edaspidi ka MTE) tunnistatud sideettevõtja poolt nimetatud turul osutatavate teenuste (edaspidi ka reguleeritavad teenused) kulude eraldi arvestamise, kuludele orienteeritud hinna arvestamise ning tulude omistamise kohustuslikud alused. Eesmärk on tagada reguleeritavate teenuste hindade kuludele orienteeritus.

# 2. Mõisted

Käesolevas meetodis kasutatakse mõisteid järgnevas tähenduses:

1. **sidevõrgu haldamine** on tegevuste kogum, mis on vajalik sidevõrgu ressursside juhtimiseks, jaotamiseks, koordineerimiseks ja seireks, hõlmab sealhulgas liikluse ettemääratud marsruutimist, et tagada koormuse ühtlustamist, krüpteerimisvõtmete levitamise volitusi, konfiguratsioonide kasutamist, rikkekäitlust, turvalisuse korraldamist jm tegevusi;
2. **sidevõrgu lülitusseade** (kommutatsiooniseade) on sidevõrgu seade, mis asub sidevõrgu sõlmes ja võimaldab signaalide kommuteerimist sidevõrgus;
3. **sidevõrgu sõlm** on tehniliste vahendite kogum, mis võimaldab signaalide kommuteerimist;
4. **sidevõrgu sõlme peajaotaja** (*Main Distribution Frame* – *MDF ja/või Optical Distribution Frame – ODF*) on kahepoolne jaotusseade, mis ühendab juurdepääsuvõrgu kliendiliinid ülekandevõrguga (sh baasvõrguga);
5. **eriteenuste võrk** on operatiivteenistustele teenuse osutamiseks kasutatav sidevõrk, mis ei ole üldkasutatav ja millele võivad olla kehtestatud erinõuded, sealhulgas täiendavad turva- ja operatiivsusnõuded;
6. **sidevõrgu ülekandeliin** on vaskpaar, koaksiaalkaabel, valguskaabel, raadiokanal või muu vahend, mida kasutatakse sidevõrgu kindlaksmääratud punktide ühendamiseks;
7. **põhjendatud tulukus** on investeeritud kapitali tootlus;
8. **kulukogum** on tegevuste, sidevõrgu osade või teenustega seotud kulude grupp;
9. **kulukäitur** on põhjuslik tegur, mis mõõdab kulukogumi kasutamise või toimimise intensiivsust ja sagedust, mille alusel ühe kulukogumi kulud omistatakse teistele kulukogumitele;
10. **kulukäituri ühiku hind** on kulukäituri ühiku kulu ja võrdub kulukogum jagatud kulukäituri mahuga;
11. **teenuste osutamine lõppkasutajale** (edaspidi *jaemüük*) on sideteenuse osutamine lõppkasutajale.

# 3. Teenuste Kulude eraldi arvestamine

MTE peab käesolevas meetodis sätestatud põhimõtetest lähtudes arvestama teenuste kulud eraldi nii reguleeritavatele teenustele, kui ka tehniliselt samaväärsetele teistele teenustele (üldjuhul jaeteenused).

# 4. TeenusteLe Kulude omistamine

## 4.1. Teenustele kulude omistamise alused

Teenuste kulude arvestamise aluseks võetakse eelmise majandusaasta kulud, täpsemalt eelmises majandusaasta raamatupidamise aruandes sisalduvad tegevuskulud, põhivara kulumi ja investeeritud kapitali väärtuse. Finantskulusid teenustele kulude omistamisel aluseks ei võeta, kuna need sisalduvad teenuse hinda lülitatud põhjendatud tulukuses.

Kulude omistamise protsess peab põhinema kulude põhjusliku seose analüüsil, mille alusel peab kulud omistama nendele teenustele ja toodetele, mis on põhjustanud nende kulude tekkimise. Selleks peab lähtuma tegevuspõhise kuluarvestuse (*activity based costing* – *ABC*) printsiipidest ja ülevalt-alla täielikult jaotatud ajalooliste kulude meetodi printsiipidest (*top-town full distributed historical costs* *– TD FDC HC*).

Kulude omistamise protsess peab tagama, et teenuse kulu ei sisaldaks selle teenuse osutamiseks mittevajalikke kulusid. MTE võib teenustele omistada ainult need kulud, mis on teenuse osutamiseks otstarbekad ja efektiivsed.

Liitumiskuludesse ei või arvestada põhivara kulumit ja põhivaralt arvestatavat põhjendatud tulukust.

Teenuse hind koosneb alljärgnevatest kululiikidest:

1) tegevuskulud;

2) põhivara kulum;

3) põhjendatud tulukus.

Teenustele kulude omistamisel peab lähtuma järgmistest printsiipidest:

1. selgus: MTE peab avaldama TTJA-le reguleeritava teenustele kulude omistamise ja hinna arvestuse meetodi eeskirja ja selle muudatused. Eeskiri peab sisaldama kasutatavate kulukäiturite loetelu ja selgitusi, milliste kulukogumite omistamisel konkreetseid kulukäitureid kasutatakse. MTE teavitab eeskirjades muudatuste rakendamisest TTJA-d vähemalt 30 kalendripäeva ette;
2. järjepidevus: teenustele kulude omistamisel tuleb kasutada samu põhimõtteid aastast aastasse. Kui tehakse muudatusi, peab MTE ümber arvestama ka eelneva aasta teenuste hinnad uute põhimõtete alusel.

## 4.2. Teenustele kulude omistamise etapid

Teenustele kulude omistamise protsessi tüüpskeem on esitatud lisas A.

**Esimeses etapis** liigitatakse ettevõtja raamatupidamises kajastuvad tegevuskulud, põhivarakulum ja põhivara jääkväärtusest ning teenuse käibest tulenev põhjendatud tulukus (vt ptk 4.3) järgmiste tegevusvaldkondade vahel:

1. sidevõrgu kulud ja selle haldamise kulud;
2. müügi kulud – müügiga seotud kulud;
3. muud kulud – kulud, mis on seotud teenustega otse (otsekulud) ja/või kaudselt (ühiskulud), kuid ei ole seotud sidevõrgu ja selle haldamise, müügiga ning üldhaldusega;
4. üldhalduse kulud – kulud, mis ei ole seotud konkreetse teenuse osutamisega, kuid on olulised ettevõtte edasiseks funktsioneerimiseks ehk „omistamatud kulud“;

Vajaduse korral võib eeltoodud jaotust all-liigendada.

Tegevuskulude näitlik liigitus tegevusvaldkondade vahel on esitatud käesoleva meetodi lisas B.

Põhivara kulumi arvestamise aluseks oleva põhivara näitlik liigitus tegevusvaldkondade vahel on esitatud käesoleva meetodi lisas C.

**Teises etapis** jaotatakse esimese etapi tegevusvaldkondade (välja arvatud üldhaldus) kulukogumid osutatavatele sideteenustele.

Tegevusvaldkondade kulud omistatakse teenustele järgmiselt (vt ka joonist lisas A):

1. muudesse kuludesse jaotatud tegevuskulude, põhivara kulumi ja põhjendatud tulukuse omistamine teenuste kuludele, müügi kuludele, sidevõrgu ja selle haldamise kuludele;
2. müügi kuludesse jaotatud tegevuskulude, põhivara kulumi ja põhjendatud tulukuse omistamine teenuste kuludele, sidevõrgu ja selle haldamise kuludele;
3. sidevõrgu ja selle haldamise kuludesse jaotatud tegevuskulude, põhivara kulumi ja põhjendatud tulukuse omistamine teenuste kuludele;

Kulud omistatakse eelnevalt kulukogumilt järgnevale kulukogumile järgmiselt:

* 1. kulukogumile leitakse sobiv kulukäitur;
	2. eelneva kulukogumilt järgnevale kulukogumile omistatav kulu on vastav kulukäituri ühiku hind korda kulukäituri maht, mille ulatuses järgnev kulukogum tarbib eelnevat kulukogumit.

**Kolmandas etapis** omistatakse üldhalduse kuludesse jaotatud tegevuskulud, põhivara kulu ja põhjendatud tulukus teenuste kuludele. Üldhalduse kulud omistatakse teenustele samas proportsioonis nagu on omistatud teenustele kõik eelnimetatud kulud kokku (vt ka joonist lisas A).

## 4.3. Teenuste põhjendatud tulukus

Teenuse põhjendatud tulukuse arvutamine toimub investeeritud kapitali tootluse alusel.

Põhjendatud tulukuse leidmise aluseks on:

1. ettevõttesse investeeritud kapitali kindlaksmääramine;
2. lubatava tulunormi määramine.

Põhjendatud tulukus leitakse korrutades investeeritud kapital lubatava tulunormiga.

Lubatav tulunorm ei tohi olla kõrgem, kui Euroopa Liidu elektroonilise side sektori vastav kapitali kaalutud keskmist hind (*WACC*). Vastava näitaja arvestamise aluseks võetakse Euroopa Sideameti[[1]](#footnote-1) poolt TTJA-le viimati esitatud andmed.

Investeeritud kapital jaguneb reguleeritava tegevusega seotud põhivaraks ja käibekapitaliks. Põhivara mahtudeks on vastavate varade viimase majandusaasta keskmised mahud jääkväärtuses (raamatupidamislik soetusväärtus miinus kogunenud kulum), mis leitakse, kui eelneva majandusaasta põhivaradele (seisuga 31. detsember) liidetakse järgneva majandusaasta põhivarad (seisuga 31. detsember), mis omakorda jagatakse kahega. Näide:

PVRJ = (PVRJ0+PVRJ1)/2

PVRJ –põhivara raamatupidamislik jääkväärtus;

PVRJ0 –põhivara raamatupidamislik jääkväärtus majandusaasta alguses;

PVRJ1 –põhivara raamatupidamislik jääkväärtus majandusaasta lõpus.

Põhivara keskmine väärtus tuleb jaotada eelnevas punktis kirjeldatud põhimõtete alusel teenuste vahel ning seejärel rakendada lubatud tulunormi.

Põhivara kasutuse näitlik liigitus ja tegevusvaldkonnad, millega põhivara on seotud, esitatakse käesoleva meetodi lisas C.

Käibekapitali ei tohi põhjendatud tulukuse arvestamisele kaasata rohkem, kui 5 (%) protsenti majandusaasta netoväliskäibest. Saadud käibekapital jaotatakse reguleeritavale teenusele proportsionaalselt reguleeritava teenuse käibe ja netoväliskäibe suhtega.

## 4.4. Teenuste põhivara kulum

(1) Teenuse põhivara kulumi arvestamise eesmärk on põhivara soetamiseks tehtud kulutuste tagasiteenimine teenuste müügi kaudu põhivara kasuliku eluea vältel.

(2) Põhivara kulumi arvestatakse alljärgnevalt:

A = PV*soetusv*×PK*norm*

kus,

PVsoetusv – sideteenuse tasu määramiseks soetatud põhivara soetusväärtus;

PK*norm* – põhivara kulunorm;

(3) Sideettevõtja on kohustatud põhivara väärtuses ja raamatupidamislikes kulumites määramisel teostama korrektuure, kui ilmneb, et sideteenuse hinna arvestusse sisselülitatud põhivara ei ole arvestusperioodil kasutusel, või kui ilmneb, et põhivara väärtus ja raamatupidamislik kulum ei ole põhjendatud.

# 5. Teenuste hind

MTE peab arvestama teenuste hinnad nii reguleeritavatele teenustele, kui ka sisemised transferthinnad tehniliselt samaväärsetele teistele teenustele (üldjuhul jaeteenustele).

Teenuste hinnad kujunevad järgmiste komponentide jagatisena: käesoleva meetodi alusel teenusele omistatud kogukulu jagatud teenuse kogumahuga.

Teenuse kogumahuna kasutatakse vastava teenuse eelmise majandusaasta kogumahtu.

# 6. TEENUSTELE Tulude omistamine

MTE omistab tulud teenustele põhjusliku seose alusel.

MTE kasutab tulude omistamisel eelmise majandusaasta tulusid.

## Lisa A

**KULUDE OMISTAMISE PROTSESSI TÜÜPSKEEM** 

## Lisa B

**TEGEVUSKULUDE OMISTAMINE**

|  |  |  |  |
| --- | --- | --- | --- |
| Operatiivkulu liik | Kirjeldus | Omistamine | Tegevusvaldkond |
| Seadmete hankimine ja installeerimine | Kulud sellega seotud personalile | Otse sidevõrgu osadele, kus võimalik; muul juhul omistada kulud vastavalt installeerimisele kulutatud ajale | Sidevõrk |
| Installeerimise, lepingu- ja hoolduskulud (säilituskulud) | Otse sidevõrgu osadele, kus võimalik | Sidevõrk |
| Hooldus ja remont | Otseselt seostatavad kulud, väikevahendid või väljastpoolt ostetud teenused | Otse sidevõrgu osadele, kus võimalik; muul juhul omistada kulud vastavalt hooldus- ja remonditöödele kulutatud ajale | Sidevõrk |
| Muud kulud | Otse sidevõrgu osadele, kus võimalik | Sidevõrk |
| Võrgu planeerimine ja arendamine | Kulud sellega seotud personalile ja kulud väljastpoolt ostetud planeerimisteenustele | Otse sidevõrgu osadele, kus võimalik | Sidevõrk |
| Jaemüügi planeerimine ja areng | Kulud sellega seotud personalile ja kulud väljastpoolt ostetud planeerimisteenustele | Otse toodetele/teenustele, kus võimalik | Müük |
| Sidevõrgu haldamine | Kulud sellega seotud personalile | Omistada sidevõrgu osadele vastavalt personali poolt vastava osa haldamisele kulutatud ajale, kus võimalik | Sidevõrk |
| Muud kulud | Omistada sidevõrgu osadele haldamise kuludega samas proportsioonis | Sidevõrk |
| Turundus ja müük | Kulud sellega seotud personalile ja väljastpoolt ostetud turundus- ja müügiteenustele | Otse toodetele ja teenustele, kus võimalik; muul juhul omistada kulud toodete vahel vastavalt tööajale | Müük |
| Seadmete müügikulud | Kulud omistada tarbijaseadmete müügiteenusele «muude tegevuste» raames | Muud tegevused |
| Klienditeenindusega seotud allüksuse kulud | Otse toodetele ja teenustele, kus võimalik | Kõik |
|   | Publikatsioonid Reklaam jm müügitoetus Turu-uuringud Levitajate töötasud Muud kulud | Otse toodetele ja teenustele, kus võimalik | Müük |
| Faktooringu/inkasso kasutamine | Kulud sellega seotud personalile ja väljastpoolt ostetud faktooringu ja inkassoteenustele | Otse toodetele ja teenustele, kus võimalik | Müük (mõned kulud sidevõrku) |
| Muud laekumisega seotud kulud (sisaldades ebatõenäoliselt laekuvaid debitoorseid võlgu) | Otse toodetele ja teenustele, kus võimalik; muul juhul omistada kulud toodete ja teenuste vahel kasutuse alusel (nt arvete arvu alusel) | Müük (mõned kulud sidevõrku) |
| Operaatori teenused | Kulud sellega seotud personalile | Otse toodetele ja teenustele, kus võimalik. Personalikulud, kui personal täidab mitmeid operaatori teenuseid puudutavaid tööülesandeid, tuleb omistada seotud teenustele, võttes aluseks aja, mis kulutati erinevatele tööülesannetele | Muud tegevused |
| Numbriinfo teatmike väljaandmine | Kulud antud teenusega seotud personalile ja väljastpoolt ostetud teenustele, muud kulud | Otse toodetele ja teenustele | Muud tegevused |
| Maksed teistele operaatoritele | Väljamaksed liikluse edastamise eest | Otse toodetele ja teenustele | Müük |
| Maksed sidumislepingu eest | Otse toodetele ja teenustele | Müük |
| Ettevõtte põhitegevuse toetus | Muud kulud personali järelevalve ja varustusega tegelevatele töötajatele | Kulud omistatakse töötajatele, kes tegelevad põhitegevusega seotud personali eest hoolitsemisega. Üldiselt omistatakse samadel alustel kui palgakulu personalile | Kõik |
| Halduskulud (nt hankimine, turustus, laomajandus, logistika, transpordi organiseerimine ja hooldamine) | Otse sidevõrgu osadele, kus võimalik | Kõik |
| Muud peakontorit toetavad funktsioonid | Kui on seotud spetsiaalselt mingi toote/teenusega, siis omistada kulud vastavalt antud tootele/teenusele | Kõik |
| Hoonete kulud ja rent | Kulud omistada vastavalt nendele teenustele ja toodetele, millede osutamine on vastavate hoonetega seotud | Kõik |
| Arvutuskeskuse/ infotehnoloogia kulud | Kulud omistada vastavalt nendele teenustele ja toodetele, mis vajavad infotehnoloogia ja arvutipargi toetust | Kõik |
| Süsteemi toetus | Kulud varustamise, installeerimise ja hooldamise toetusfunktsioonidele | Otse sidevõrgu osadele, kus võimalik | Kõik |
| Üldjuhtimine | Üldjuhtimise ja administreerimise personalikulud | Otse sidevõrgu osadele või teenustele, kus võimalik | Kõik |
| Töötajate töölt vabastamine | Töötajate töölt vabastamise kulud (koondamistasud, puhkusehüvitised, jms) | Otse sidevõrgu osadele või teenustele, kus võimalik | Kõik |

## Lisa C

**PÕHIVARA OMISTAMINE**

|  |  |  |  |
| --- | --- | --- | --- |
| **Vara kategooria** | **Vara kirjeldus** | **Omistamise alused** | **Tegevusvaldkond** |
| **Sidevõrgu põhivara** |   |   |   |
| Põhiseadmed |   |   |   |
| Sidevõrgu lülitusseadmed | Tarbijamahu väljaviik | Otse sidevõrgu osadele, kus võimalik. Muul juhul omistada sidevõrgu ­teenustele ja -osadele | Sidevõrk  |
| Võrgusõlm (sh mobiiltelefonivõrgu keskjaam ja transiitjaam) | Otse sidevõrgu osadele, kus võimalik | Sidevõrk  |
| Lülitusseadmestik eriteenuste võrkudele | Otse sidevõrgu seadmetele või spetsiifilistele teenustele, mida osutatakse muude võrkude kaudu | Sidevõrk, muud tegevused |
| Muu lülitusseadmestik | Otse võrguteenustele, kus võimalik | Sidevõrk |
| Sidevõrgu ülekandeliinid ja -süsteemid | Sidumiseks ja sidumisteenuse pakkumiseks vajalikud ülekandeliinid ja -süsteemid | Otse sidevõrgu osadele, kus võimalik | Sidevõrk |
| Sidevõrgu ülekandeliinid | Otse sidevõrgu osadele, kus võimalik, muul juhul omistada sidevõrgu osadele vastavalt kasutatud kaabli mahule | Sidevõrk |
|    |  |  |  |
| Muud sidevõrgu süsteemid | Otse sidevõrgu osadele, kus võimalik | Sidevõrk |
| Ülekandeliinid ja -süsteemid eriteenuste võrkude jaoks | Otse spetsiifilisele võrgu poolt toodetud teenustele | Muud tegevused |
|  |  |  |  |
| Muud primaarsed võrgu varad | Lisaväärtusteenuste seadmed | Otse müügile, kus võimalik | Müük, muud tegevused |
| Ülekandeliinid ja -süsteemid lisaväärtusteenuste jaoks | Otse sidevõrgu osadele, kus võimalik | Sidevõrk |
| Üldkasutatavad telefonid (taksofonid) ja seotud seadmed | Otse toodetele ja teenustele | Muud tegevused |
| **Toetavad seadmed** | Liinirajatised | Omistada sidevõrgu osadele, mille toetuseks nad on mõeldud | Sidevõrk |
| Energiaseadmed (sh toite- ja kliimaseadmed) | Omistada sidevõrgu osadele vastavalt energiaseadme kasutamise mahule | Sidevõrk |
| Võrgu haldamise seadmed | Omistada sidevõrgu osadele, mida mingi süsteem haldab, vastavalt liini või seadme kasutusmahule | Sidevõrk |
| **Võrguga mitteseotud põhivara** | Maa ja hooned | Omistada toodetele ja teenustele ning sidevõrgu osadele ruumikasutuse alusel (s.t põrandapind), mida on vaja iga toote, teenuse või sidevõrgu osa toetamiseks | Kõik |
| Infotehnoloogia seadmed üldkasutuses | Omistada vastavalt arvutite kasutusmahule, et toetada igat rakendust (tegevusfunktsiooni). Kulud, mis on omistatud funktsioonidele ja tegevustele, saab omistada seejärel toodetele ja teenustele, mida need funktsioonid toetavad | Kõik |
|    | Mootorsõidukid | Omistada toodetele ja teenustele võrgukomponentidele kasutuse alusel | Kõik |
| Mööbel ja kontoriseadmed | Omistada toodetele ja teenustele sidevõrgu osadele kasutuse alusel | Kõik |
| **Immateriaalne põhivara** | Immateriaalne põhivara | Otse toodetele ja teenustele, kus võimalik | Kõik |
| **Põhivara investeeringud** | Finantsinvesteeringud | Otse «Muudele tegevustele» | Muud tegevused |
| Investeeringud mitteseotud tegevustele | Otse «Muudele tegevustele» | Muud tegevused |
| Muud investeeringud | Otse toodetele ja teenustele, kus võimalik | Kõik |

1. Euroopa Sideametiks on BEREC (*Body of European Regulators for Electronic Communications*), kelle õiguslik alus on sätestatud Euroopa Parlamendi ja nõukogu 11. detsembri 2018. aasta määruses (EL) 2018/1971, vt ka <https://www.berec.europa.eu/en>. [↑](#footnote-ref-1)